Bojxona xodimlari yurtimiz iqtisodiy xavfsizligini ta’minlash bilan birga madaniy boyliklarimizni xorijga noqonuniy olib chiqishga bo‘lgan urinishlariga ham o‘z vaqtida chek qo‘yishmoqda. Termiz aeroporti bojxonachilari «Termiz-Vnukovo» yo‘nalishi bo‘yicha uchib ketayotgan fuqaro E.M.ni «yashil» yo‘lakdan harakatlanayotgan chog‘ida belgilangan tartibda nazoratdan o‘tkazishdi. Natijada, uning qo‘l yuklari orasida bojxona xodimining og‘zaki so‘rovida ma’lum qilinmagan, yigirmanchi asrning boshlarida yasalgan, sevgi maktublarini solib yurishga mo‘ljallangan ayollar taqinchog‘i borligi aniqlandi. Hozirda mazkur holat yuzasidan bojxona tekshiruvlari davom ettirilmoqda.